钦定古今图书集成/明伦汇编/闺媛典/第250卷 > 卢淳继室萧氏〈亢氏附〉
## 钦定古今图书集成/明伦汇编/闺媛典/第250卷 > 卢淳继室萧氏〈亢氏附〉

按《祁阳县志》：“萧氏，祁阳望族女，灵丘令卢淳继室。前
妻生长子时聘萧止生三女。淳谒选至京，纳侧室亢
氏，生二子，萧鞠之如己出。万历末，淳亡，萧独支门户，
一切钜细无不亲视手口，卒瘏，得教三子入辟雍。亢
氏，宛平人。淳罢灵丘时，亢父母不听归，亢曰：‘嫡视吾
如子，同衾同穴，死生共之，安忍背也’？未两载，与萧同”
孀。越十馀年萧没，亢秉节益坚，前后历五十年，年七
十六卒。子君聘、朝聘。孙鏊，咸有声艺林。萧长女适刑
部郎陈朝鼒，次女适进士申翀。